recursal/SuperWikiNEXT-32B huggingface dataset:
**פּוֹלוֹנֵז** (מצרפתית: **Polonaise**) הוא ריקוד פולני. מקורו בריקוד איטי שנהגו לרקוד בתהלוכות חגיגיות ובטקסים רשמיים בחצרות האצולה הפולנית החל משלהי המאה ה-16. עם אצילים גולים מפולין עבר הריקוד לצרפת (מכאן שמו: פירוש השם בצרפתית הוא "פולני") ולגרמניה.

פולונז (ציור מהמאה ה-19)
הפולונז הוא מחול בטמפו איטי במקצב שלושה רבעים. לעיתים קרובות הוא מכיל פרק ביניים (טריו). הפולונז בסגנון האיטלקי מכונה "פולאקה" והוא כולל עיטורים וקישוטים מוזיקליים רבים יותר.

חשיבותו האומנותית של הפולונז עלתה במאה ה-18, עם שילובו כחלק מהסוויטה. באך כלל פולונז בסוויטה השנייה בסי מינור וכן בקונצ'רטו הברנדנבורגי מס' 1. בטהובן חיבר פולונז לפסנתר אופוס 89 וכן כלל קטע א-לה פולאקה (בסגנון פולונז) בקונצ'רטו המשולש לפסנתר, כינור וצ'לו אופוס 56 ובסרנדה לטריו כלי קשת אופוס 8. שוברט חיבר 10 פולונזים לפסנתר ב-4 ידיים.

המלחין המזוהה מכל עם הפולונז הוא פרדריק שופן. שופן הפולני שיקף בפולונזים הרבים שחיבר גאווה לאומית וגעגועים למולדתו. הוא החל לחבר פולונזים עוד בהיותו ילד בפולין. כאשר הגיע לפריז בשנת 1830 והופיע בסלונים של החברה הגבוהה, נתקבלו הפולונזים החדשים שחיבר בהתלהבות. הוא הצליח להפוך את הפולונז מריקוד פשוט ליצירה מורכבת ועשירה. את הפולונז הראשון כתב בגיל שבע, ואת האחרון כתב ב-1846, בגיל 36, שלוש שנים לפני מותו. לפולונז הגדול אופוס 22 אף חיבר ליווי תזמורתי. 

דוגמאות לפולונזים מאת מלחינים נוספים: ה"פולונז בריאנט" של וייניאבסקי, הפולונז לתזמורת של דבוז'אק, הפולונז המפורסם מתוך האופרה "יבגני אונייגין" מאת צ'ייקובסקי, הפולונז מתוך סוויטה מספר 2 לחליל ולתזמורת מאת יוהאן סבסטיאן באך.

לקריאה נוספת
------------

* ישראל שליטא, אנציקלופדיה למוזיקה, 1965, עמ' 674-673.

קישורים חיצוניים
----------------

ויקישיתוף מדיה וקבצים בנושא **פולונז** בוויקישיתוף
* פולונז, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563152105171
* GND: 4209517-7
* LCCN: sh85104552
* NKC: fd993581

 |
**גבהניים** (שם מדעי: *Pentacerotidae*) היא משפחת דגים ימיים מסדרת הדקראים. דגים אלה בעלי ראשים ולסתות צרות וסנפירי גב גבוהים מעוגלים מעט. רובם מצויים בשוניות אלמוגים בעומק של מתחת 100 מ' מתחת למים, אך חלקם חיים גם במים רדודי יותר. הם מזכירים מעט את דגי הפרפרון.

תפוצתם היא בעיקר באוקיינוסים ההודי והשקט וכן במערב האוקיינוס השקט ובדרום האוקיינוס ההודי.

לחלקם מהמינים ישנם פסים שחורים לבנים ואילו אחרים בעלי צבעים כהים, כחולים או אפורים. הגדול במשפחה הוא המין *Paristiopterus labiosus* שאורכו מגיע ל־100 ס"מ.

מיון
----

* משפחה **גבהניים** (Pentacerotidae)
	+ סוג ומין יחיד Evistias acutirostris
	+ סוג ומין יחיד גָּבְהָן מִפְרָשִׂי (*Histiopterus typus*)
	+ סוג ומין יחיד Parazanclistius hutchinsi
	+ סוג Paristiopterus
	+ סוג ומין יחיד Pentaceropsis recurvirostris
	+ סוג Pentaceros
	+ סוג ומין יחיד Zanclistius elevatus

קישורים חיצוניים
----------------

ויקישיתוף מדיה וקבצים בנושא **גבהניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533823605171

 |
**ארכאוהיפוס** (שם מדעי: ***Archaeohippus***; מילולית: "סוס עתיק/ישן") הוא סוג נכחד של סוס, שחי באמריקה הצפונית מסוף האוליגוקן לתחילת המיוקן שלפני 30.8 עד 13.6 מיליון שנה מהיום. התגלו ממנו מספר ממצאים בעלי שלד ייחודי. ייתכן שסוס זה חי באיים ועבר גמדיות איים, מאחר שהוא הגיע רק למשקל 20 קילוגרם, קטן בהרבה מסוסי תקופתו כמו המיוהיפוס.

עם זאת הסוס נחשב למתקדם יחסית במבנה שיניו החזקות יחסית ומפרקי הרגליים הארוכים באופן יחסי, שעזרו לו לנוע במהירות. עדיין הוא לא היה יכול לרעות עשבים והאצבעות שלו כללו 3 אצבעות, מאפיין המקשה על הריצה המהירה של הסוסים המודרניים. במאפייניו הוא דמה לפראהיפוס מתקופתו ונחשב למאובן מעבר בין הסוסים הפרימיטיביים ביותר למתקדמים והגדולים יותר. הוא התקיים ביערות או בתת-יערות וייתכן שנכחד עם היעלמותם במשך המיוקן.

ממצאי סוס זה התגלו בפאונת מסקל שבערוץ קוטונווד (Cottonwood Creek) באורגון וב-1886 שויכו בידי חוקר המאובנים אדוארד דרינקר קופ לסוג אנכיתריום. כמה חוקרים שבחנו את העצמות החלו לפקפק בהבחנה זו וב-1909 הוא הופרד לסוג עצמאי. אך ב-1932 החוקר ויליאם דילר מתאו (אנ') סיווג אותו לתת-סוג של פראהיפוס, עקב צורתם הדומה. עם זאת היו לו מאפיינים ייחודיים והוא הוחזר לסוגו הנפרד.

לאורך המאה ה-20 התגלו מאובנים של ארכאוהיפוס לאורך אמריקה הצפונית, בעיקר בפלורידה ובאורגון אך גם צפונה עד ססקצ'ואן בקנדה ודרומה עד לאזור תעלת פנמה. חלק מהממצאים כללו טוחנות גדולות שאולי שויכו אליו אך מצויים במחלוקת מדעית.

קישורים חיצוניים
----------------

ויקישיתוף מדיה וקבצים בנושא **ארכאוהיפוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

| אבולוציה של הסוס |
| --- |
| בעלי חיים ← מיתרניים ← בעלי חוליות ← יונקים ← בעלי שליה ← לאורסיאתריה ← מפריטי פרסה |
| **סוגים בסיסיים** | אאוהיפוס • Epihippus • Erihippus • Ghazijhippus • אירוהיפוס • Haplohippus • Heptaconodon • Pliolophus • פרופלאותריום • Protorohippus • אורוהיפוס • סיפרהיפוס • Xenicohippus |  |
| **תת-משפחה Anchitheriinae** | אנכיתריום • ארכאוהיפוס • Desmatippus • היפוהיפוס • Kalobatippus • מגהיפוס • מזוהיפוס • מיוהיפוס • פראהיפוס • Sinohippus |
| **תת-משפחה Equinae** | 

|  |  |
| --- | --- |
|  | Acritohippus |
| **שבט Hipparionini** | Cremohipparion • Cormohipparion • Eurygnathohippus • היפריון • Hippotherium • נניפוס • נאוהיפריון • פרובוסכידיפריון • Pseudhipparion • Shanxihippus • Sivalhippus |
| **שבט Equini** | Astrohippus • Calippus • Dinohippus • הרינגטונהיפוס • Heteropliohippus • היפודיון • מריקהיפוס • Parapliohippus • פליוהיפוס • Protohippus • סוס |

 |
**גארן בודיאן** (בוולשית: **Garn Boduan**) היא פסגה ומבצר גבעה מתקופת הברזל המצוי סמוך לעיירה נווין, בחצי האי ל'ין שבמחוז גוויניד', צפון-מערב ויילס. 

מבצר הגבעה גארן בודיאן נחשב לאחד ממבצרי הגבעה הגדולים ביותר ברחבי האיים הבריטים וכולל עדויות לכ-170 בתי אבן עגולים, על שטח של בערך 512 מטר (צפון-דרום) על כ-384 מטר (מזרח-מערב). משמעות השם היא מבנה האבן ("גארן"; Garn) של ביאן ("בודיאן"; Boduan, ביתו של ביאן), משמעות שנובעת ככל הנראה מהדמות המיתולוגית של ביאן ששכן באזור במאה ה-7 לספירה.

הפסגה במרכז האתר, בגובה 279 מטר מעל לפני הים, כוללת יסודות אבן של מבנה מרכזי גדול דמוי מבצר מלבני המתוארך למאה ה-7, כאשר שאר האתר כולל יסודות אבן של כ-100 בתים עגולים המאפיינים את אופי הבנייה בתקופה התרום-רומית. אוכלוסיית האתר בשיאו מוערך לעד כ-400 תושבים, הארכאולוג לזלי אלקוק העריך בפרסום מ-1965 שהאתר שימש כמושב קבע (עיירת מבצר גבעה) משום גודל האתר וצפיפות הבתים בו, הערכה שמתנגשת עם תפיסתו המקובלת שאתרים שהוקמו על פסגות לא שימשו להתיישבות קבע. בדומה לטרר קיירי הסמוכה, גארן בודירן שוכנת בתחומי שבט הגנגני הקלטי, שייתכן וקשור לשבט קלטי בעל אותו השם באירלנד הסמוכה.

תמונות
------

* מבט ממעל לפסגת הגבעהמבט ממעל לפסגת הגבעה
* חלק מחומת האבן המקיפה את המתחםחלק מחומת האבן המקיפה את המתחם
* פסגת גארן בודיאן מכיוון מערבפסגת גארן בודיאן מכיוון מערב

ראו גם
------

* טרר קיירי - מבצר גבעה סמוך הדומה בתקופתו וצורתו.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גארן בודיאן** |

* אודות האתר מתוך אתר vocalwales.medium.com.
* אודות המבצר באתר 'ארכיון האתרים הלאומי של ויילס'.
* אודות האתר ומסלולי הטיול סביבו באתר Snowdonia Classic Campers.
**בלה רוזנפלד שאגאל** (ברוסית: Бэлла Розенфельд-Шагал;‏ 15 בדצמבר 1895, ויטבסק – 2 בספטמבר 1944, ניו יורק), סופרת ביידיש יהודייה ילידת-רוסיה, אשתו של האמן מארק שאגאל. בלה שאגאל היוותה נושא לרבים מציוריו של בעלה.

תולדות חייה
-----------

**בלה רוזנפלד** נולדה למשפחת סוחרים אמידה מחסידי חב"ד בעיר ויטבסק שבאימפריה הרוסית. היא הייתה הצעירה מבין שבעת ילדי המשפחה. סיימה את הגימנסיה המקומית בהצטיינות ונתקבלה ללימודים בפקולטה למדעי הרוח באוניברסיטת מוסקבה שם סיימה את לימודיה ב-1914. מאותה תקופה עד שנת 1920 הייתה גם פעילה כשחקנית תיאטרון.

כבר ב-1909 פגשה את מארק שאגאל, שהיה באותו זמן חניך חסר כל של הצייר ליאון באקסט. באותה שנה צייר אותה מארק בציורו המפורסם "הכלה עם הכפפות השחורות". לדברי מארק, אהבתם החלה ברגע שהם ראו אחד את השני ונמשכה 35 שנים. בלה הבינה מיד את גודל כישרונו של בעלה לעתיד, ומאז השפעתה עליו ועל יצירתו הייתה מכרעת.

ב-1915 הם נישאו ועברו לפטרוגרד שנה לאחר מכן נולדה בתם המשותפת היחידה - אידה. שנתיים לאחר מכן ב-1918 הם שבו לוויטבסק וב-1922 היגרו לליטא ואחר כך לגרמניה. ב-1924 הם התגוררו בפריז ולאחר מכן בדרום צרפת. ב-1931 הם ביקרו בארץ ישראל ומאז התעוררו בבלה געגועים למחוז ילדותה, וסביבתו היהודית, והיא החלה לכתוב את זיכרונותיה בשפת היידיש.

בלה נעצרה במרסיי ב-1941 אולם שוחררה והזוג שאגאל נמלט לארצות הברית.

יצירתה
------

ב-1945 פרסם מארק שאגאל את ספרה המפורסם ביותר "**נרות דולקים**" (ברענענדיקע ליכט) שיצא לאור ביידיש בניו יורק. הספר אויר ברישומיו של בעלה, מארק.

ב-1947 יצא ספרה "**הפגישה הראשונה**" (די ערשטע באגעגעניש) בו היא מתארת את פגישותיה הראשונות עם מארק, וראשית אהבתה אליו.

ספרה הראשון וחלקים מספרה השני תורגמו לעברית בידי יהודה יערי ויצאו לאור בכרך אחד בהוצאת דביר ב-1970. ספריה תורגמו לשפות רבות נוספות.

קישורים חיצוניים
----------------

ויקישיתוף מדיה וקבצים בנושא **בלה שאגאל** בוויקישיתוף
* בלה שאגאל (1895-1944), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259783305171
* BIBSYS: 90227435
* BnF: cb11895857x (data)
* CiNii: DA08729540
* GND: 118519972
* ISNI: 0000 0001 0858 6745
* LCCN: n50036127
* LNB: 000046045
* NDL: 00512469
* NKC: jo20010084651
* NLA: 35200218
* NLP: A12167964
* NTA: 070790647
* RERO: 02-A003092490
* SUDOC: 026775778
* Trove: 861998
* VIAF: 76313186
* WorldCat: lccn-n50036127

 |
האמפיתיאטרון הרומי בארל, כיום בצרפת
**אמפיתיאטרון** (מכונה בעברית גם "**אמפי**") הוא מבנה גדול ופתוח המשמש להצגות, מופעים, תחרויות ספורט וכדומה. האמפי-תיאטרון הוא המצאה רומית שמקורה בתיאטרון ביוון העתיקה. 
מקור המלה יווני: "אמפי" αμφί = "דו-", "משני צדדים", או "מסביב", ו"תיאטרון" θέατρον = "מקום צפייה".

האמפיתיאטרון הקלאסי
-------------------

השם "אמפי-תיאטרון" ניתן במקור למבנים ציבוריים מהעת העתיקה (בעיקר מתקופת האימפריה הרומית) ששימשו לספורט עם צופים או למופעי צפייה אחרים.

ההבדל העיקרי בין אמפיתיאטרון לתיאטרון רומי, בנוסף להבדל בשימוש, הוא שהאמפי הוא עגול או עגלגל, בעוד שהתיאטרון צורתו חצי עיגול. האצטדיון היה שונה מהאמפי בגודלו ובצורתו, שהייתה בדרך-כלל מוארכת יותר.

האמפי המוכר ביותר בעולם הוא הקולוסיאום שברומא, שבנייתו החלה בשנת 72 לספירה. ברחבי העולם נותרו כ-75 אמפיתיאטראות רומיים, המפוזרים ברחבי שטחי האימפריה הרומית -- בין השאר באיטליה, אלבניה, אנגליה, בולגריה, גרמניה, הולנד, ויילס, יוון, ישראל, ספרד, צרפת, קפריסין, קרואטיה, ובתוניסיה.

אמפיתיאטראות מודרניים
---------------------

התיאטרון בקמפוס האוניברסיטה העברית בהר הצופים
כיום השתרשה טעות בשימוש במונח "אמפיתיאטרון" גם לתיאור מקומות פתוחים, בדרך-כלל בצורת חצי-עיגול, בעלי תכנון אקוסטי המתאים לקיום מופעים כגון מופעי מוזיקה או תיאטרון. בישראל חלקם מכונה לעיתים גם "אמפיפארקים". 

המונח **אמפיתיאטרון טבעי** משמש לתיאור מקומות המשמשים לקיום מופעי מוזיקה או תיאטרון, שנוצרו באופן טבעי – למשל, על צלע הר.

טבלת השוואה בין תיאטרון רומי לאמפיתיאטרון
-----------------------------------------

|  | מטרות | גודל מבנה | סוג מבנה | מקום ההופעה | קיום פודיום (במה) | מקום ישיבת הקהל |
| --- | --- | --- | --- | --- | --- | --- |
| תיאטרון רומי | מחזות, שירת מקהלה, נאומים לקהל | בינוני | מבנה סגור, יש אקוסטיקה | ההופעה מתבצעת על הפרוסניום ועל הבמה, במקביל | יש פודיום (במה) ומאחוריו קיר גדול, ומתחם "אחורי הקלעים" | מושבים מסודרים (אודיטוריום) לפי מעמדות. מקום הישיבה מקורה בסכך ומוצל |
| אמפיתיאטרון | קרבות בין גלדיאטורים לבין עצמם, קרבות בין גלדיאטורים לחיות מסוכנות, מרוצי כרכרות | גדול | מבנה פתוח, אין אקוסטיקה | ההופעה מתבצעת על הפרוסניום בלבד | לא קיים | מושבים מסודרים (אודיטוריום) לפי מעמדות. מקום הישיבה לא מקורה |
|

ראו גם
------

* אדריכלות רומית
* אצטדיון

קישורים חיצוניים
----------------

ויקישיתוף מדיה וקבצים בנושא **אמפיתיאטרון** בוויקישיתוף
* התיאטרון בעולם הקלאסי גילי חסקין
* אמפיתיאטרון, באתר אנציקלופדיה בריטניקה (באנגלית)
* אמפיתיאטרונים, דף שער בספרייה הלאומית
* אמפיתיאטרון, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294869605171
* BNE: XX4780397
* GND: 4142280-6
* LCCN: sh85004635
* NKC: ph255076

 |
**ניסאן Z** (באנגלית: **Nissan Z**) היא מכונית ספורט במרכב קופה, בעלת ארבעה מקומות ישיבה, שמיוצרת על ידי ניסאן משנת 2021. היא נחשפה בשידור חי ביוטיוב ב-17 באוגוסט 2021.

היא המכונית השביעית בסדרת "ניסאן Z" של ניסאן והיא מחליפה את הניסאן 370Z שהוצגה בשנת 2008.

עקב תקנות הפליטה של האיחוד האירופי, ה-Z החדשה לא תשווק באירופה.

היסטוריה
--------

בשנת 2018 חשף סגן מנהל העיצוב הבכיר של ניסאן למגזין WhichCar האוסטרלי כי ניסאן מתכננת מחליף ל-370Z. במרץ 2020 הגישה ניסאן בקשה לסימן מסחרי. במאי אותה שנה חשפה ניסאן סרטון שבו מוצג טייזר למכונית חדשה, המכונית חשפה שהניסאן Z בעלת עיצוב רטרו. ב-15 בספטמבר 2020 חשפה ניסאן את מכונית הקונספט המקדימה, ניסאן Z פרוטו. ב-17 באוגוסט 2021 חשפה ניסאן את ה-Z החדשה.

עיצוב
-----

העיצוב שלה מבוסס על העיצוב של הניסאן Z הראשונה משנת 1969, העיצוב החיצוני נשאר זהה לאב טיפוס ה-Z פרוטו, עם שינוי קטן של הוספת ספויילר אחורי שאינו נמצא ב-Z פרוטו. העיצוב החיצוני הוא עיצוב רטרו המשלב אלמנטים רבים של ה-Z240 הישנה עם עיצובים מודרניים יותר. העיצוב בפנימי הוא מודרני עם מסכי מגע ולוח מחוונים דיגיטלי.

מה שניסאן עשתה עם העיצוב זהו דבר דומה למה שעשתה למבורגיני באוגוסט 2021 עם הלמבורגיני קונטאש LPI 800-4 שמעוצבת בעיצוב רטרו שמבוסס על הלמבורגיני קונטאש הישנה.

מפרט טכני
---------

היא כוללת מנוע בנזין V6 צילינדרים בנפח 3.0 ליטר טווין טורבו המספק 405 כ"ס ומומנט מרבי של 48.4 קג"מ. היא משווקת לבחירה בין תיבת הילוכים ידנית בעלת שישה הילוכים או תיבת הילוכים אוטומטית בעלת תשעה הילוכים. את נתון התאוצה והמהירות ניסאן אינה חושפת בינתיים.

קישורים חיצוניים
----------------

ויקישיתוף מדיה וקבצים בנושא **ניסאן Z** בוויקישיתוף
* אתר האינטרנט הרשמי של ניסאן Z (באנגלית)

הערות שוליים
------------

1. ↑  cartube, ניסאן Z החדשה 2022 נחשפת - עם מנוע V6 טווין טורבו - cartube, באתר www.cartube.co.il
2. ↑  Nissan Z, la sportiva da 405 CV che non arriverà in Europa, Motor1.com (באיטלקית)
3. ↑  Nissan Officially Confirms New Z Car Is Being Developed, Motor1.com (באנגלית)
4. ↑  *NISSAN NEXT: From A to Z*, נבדק ב-2021-08-18
5. ↑  cartube, ניסאן Z פרוטו - הצצה לדגם Z הבא של ניסאן - cartube, באתר www.cartube.co.il
**צווארון כחול לבן** הוא סרט ישראלי של נעם קפלן (שביים את הסרט וכתב את התסריט). הסרט הופק בשנת 2004 במסגרת בית הספר לקולנוע ע"ש סם שפיגל בירושלים, והיה לסרט הראשון שנוצר בבית ספר זה ויצא להקרנות מסחריות (בקולנוע "לב דיזנגוף" בתל אביב וכן בסינמטק ירושלים).

סרט הוא מוקומנטרי, בחלקו דרמה מבוימת, בחלקו קטעים אותנטיים מאולתרים ולא מבוימים וקטעי מצלמה נסתרת. ניתן לתאר את הסרט גם כקומדיה שחורה המערבת מציאות ודמיון.

הסרט מגולל את סיפורו של איתן קאליש, בחור תל אביבי ציני שחברתו הצ'כית עזבה אותו. בתחילת הסרט, יוצא קאליש לירושלים לערוך עסקת סמים עם עימאד, פלסטיני מהשטחים. את הסמים הוא מתכוון למכור לקהל שיגיע לאירוע "רייב נגד הכיבוש" ברחבת מוזיאון תל אביב.

בסרט מככב קפלן בתפקיד הראשי ולצידו יוהנה הורניקובה, דיראר סולימאן, משה שאטי, בנצי שני, מירי וצ'יקו מזרחי והראפרים הירושלמים סגול 59 (חן רותם) ושאנן סטריט (סולן להקת "הדג נחש") בתפקידי אורח. הפסקול כולל קטעי היפ הופ ירושלמי של סאבסוניק, סגול 59, הדג נחש. את המוזיקה המקורית בסרט כתב דודוש קלמס (קלידן להקת "הדג נחש").

קישורים חיצוניים
----------------

* "צווארון כחול לבן", במסד הנתונים הקולנועיים IMDb (באנגלית)
* "צווארון כחול לבן", באתר אידיבי
* "צווארון כחול לבן", במסד הנתונים הקולנועיים KinoPoisk (ברוסית)
* "צווארון כחול לבן", במיזם "אישים" לתיעוד היצירה הישראלית
**יוסי ורטר** (נולד ב-20 באפריל 1960) הוא עיתונאי ופרשן פוליטי ישראלי.

ביוגרפיה
--------

ורטר החל את הקריירה העיתונאית שלו בשנת 1983, ככתב המשפטי של היומון "חדשות". בשנת 1992 זוכה בבית המשפט העליון מהרשעה בבית משפט מחוזי בקבלת דבר במרמה ופגיעה בזכות לפרטיות, לאחר שבמהלך סיקור פרשה משפטית פרסם בעיתון תמונה שהושגה בתחבולה.

ורטר סיקר עבור "חדשות" את הפוליטיקה הישראלית ואת הכנסת, ולאחר מכן שימש ככתב העיתון בלונדון ובניו יורק. בשנת 1989 פרסם ידיעה ממנה השתמע לכאורה כי חבר הכנסת מטעם מפלגת מולדת, יאיר שפרינצק, הציע בדיון בכנסת "להעמיס פליטים על משאיות ולשלחם מכאן... כדברי מצע מולדת". בעקבות תלונה שהגיש שפרינצק למועצת העיתונות בטענה כי הדברים מעולם לא נאמרו על ידו, טען ורטר שהדברים נכתבו במסגרת פרשנות לגיטימית שפורסמה בטעות כידיעה חדשותית. ועדת ברור של המועצה קבעה כי העיתון והכתב הפרו את תקנון האתיקה העיתונאית המחייבת דיוק בפרסום.

בסוף 1993, עם סגירת "חדשות", עבד שנתיים ככתב בתוכנית תחקירים של ערוץ 2.

החל מיולי 1996 משמש ורטר כפרשן הפוליטי הבכיר של העיתון "הארץ", ולו טור פרשנות פוליטית קבוע בעיתון של יום ששי, בו הוא מסקר את אירועי השבוע החולף. ב-2011 דחה הצעה להצטרף לעיתון "מעריב"..

סגנון הסיקור הפוליטי של ורטר מאופיין בשנינות ודימויים מקוריים. את מקור השראתו הוא מייחס לשיחות עם חבריו שמפרים ומזינים אותו. דוגמה לשנינות אופיינית ניתן למצוא בטור מה-28.12.18 שנכתב לאחר פיזור הכנסת העשרים: "..לאהוד ברק יש תוכנית בשביל גוש המרכז־שמאל. היא סדורה, מנומקת, הגיונית ובנויה לתלפיות. יש לה רק בעיה אחת: היא חיה במוחו, משייטת בין שתי ההמיספרות, השמאלית והימנית, מנותקת לחלוטין מן המתרחש בחוץ." ביולי 2022 תיאר את בנימין נתניהו כ"ראש ארגון הפשע המסוכן ביותר לישראל כיום".

בשנת 2019 קיבל את פרס סוקולוב על עבודתו העיתונאית

קישורים חיצוניים
----------------

* "הארץ" מארח // שאלות ותשובות, יוסי ורטר: "למה אני מחבב את בנט והבעיה שלי עם לפיד", באתר הארץ, 8 באפריל 2014

הערות שוליים
------------

1. ↑  ע"פ 2588/90 יוסי ורטר נ. מדינת ישראל, פ"ד מו (4) 712 באתר תקדין
2. ↑  ח"כ יאיר שפרינצק נגד חדשות, ארכיון מועצת העיתונות, באתר הספרייה הלאומית
3. ↑  בדרך כלל בעמוד 3 עם תקציר בעמוד הראשי
4. ↑  דוד אברהם, דב אלפון בקרב בלימה: "יוסי ורטר, ארי שביט, עמוס הראל, אבי יששכרוף ואלוף בן נשארים", באתר של "רשת 13", 3 ביולי 2011 (במקור, מאתר "nana10")
5. ↑  "הארץ" מארח // שאלות ותשובות, יוסי ורטר: "למה אני מחבב את בנט והבעיה שלי עם לפיד", באתר הארץ, 8 באפריל 2014
6. ↑  אתר למנויים בלבד יוסי ורטר, נתניהו פחות חזק משהיה, אך מה שבאמת מטריד אותו הוא גורל שותפותיו לגוש, באתר הארץ, 28 בדצמבר 2018
7. ↑  אתר למנויים בלבד יוסי ורטר, במאפיה הביביסטית עושים לנו טובה גדולה, באתר הארץ, 4 ביולי 2022
8. ↑  טוקר, נתי (2019-05-22). "זוכי פרס סוקולוב לעיתונות 2019: רוני לינדר ויוסי ורטר מ"הארץ-TheMarker"". *TheMarker*. נבדק ב-2019-05-22.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1180966317
* VIAF: 1155343832806311454
* WorldCat (עם VIAF): 1155343832806311454

 |
אין תמונה חופשיתאין תמונה חופשית
**יוסי דינה** (באנגלית: **Yossi Dina**; נולד ב-21 באוגוסט 1954) הוא איש עסקים ישראלי אמריקאי, יזם ובעל תוכנית ריאלטי בערוץ E! בשם "יוסי 90210".

ביוגרפיה
--------

דינה נולד בישראל וגדל בקיבוץ. שירת בצה"ל כקצין מודיעין. עבר לעבוד בפריז, ובגיל 23 עבר לגור בלוס אנג'לס, שם מכר תכשיטים מדלת לדלת.

נודע בשם "המשכונאי לעשירים ומפורסמים". לאחר שפתח בית עבוט בשם "The Dina Collection" בבוורלי הילס. דינה עשה מעבר[דרושה הבהרה] והחל לבצע עסקים עם סלבריטאים רבים. חנותו של דינה מוכרת ציורים, פסלים, תכשיטים, שעונים, מהדורות ראשונות, מכוניות ומזכרות בשווי של מיליוני דולרים.

בשנת 2014 הגיע לביקור בישראל וביצע מספר רכישות וראיונות טלוויזיוניים.

דינה גר במאליבו, בבית שהיה שייך לזמר ולקומיקאי אל ג'ולסון.

הערות שוליים
------------

1. ↑  YOSSI DINA: PAWNBROKER TO THE RICH AND FAMOUS
2. ↑  Lenny Dykstra’s Memorabilia Being Auctioned
3. ↑  הקיבוצניק שהפך למלך האספנות של הוליווד
4. ↑  הבאזז: יוסי דינה (כוכב "יוסי 90210") בביקור מולדת
5. ↑  אלעד מסורי, "פעם היה לי אגו גדול": משכונאי הצמרת יוסי דינה בראיון חג עם אלעד מסורי
6. ↑  The Pawn King
**יוסי זאנה** (ידוע גם בכינוי **סו אלן**, נולד ב-15 ביולי 1957), הוא כדורגלן עבר ישראלי ששיחק בעמדת הבלם ומזוהה בעיקר עם הפועל תל אביב.

קריירה
------

זאנה נולד בחדרה והחל לשחק כדורגל בקבוצת הנוער של מכבי נתניה. כשעלה לקבוצה הבוגרת זכה עמה בדאבל בשנת 1978, אך לא הצליח להשתלב בהרכב ועבר לבית"ר ירושלים, שם שיחק עונה אחת.

בשנת 1979 הביא אותו המאמן דוביד שוויצר להפועל תל אביב וכבר בעונתו השנייה בקבוצה, 1980/1981, זכה עמה באליפות והפך לחלק משמעותי ברביעיית ההגנה של הקבוצה, יחד עם נמרוד דרייפוס, גבי לסרי ויעקב אקהויז. שנתיים לאחר מכן זכה עם הקבוצה גם בגביע המדינה לאחר ניצחון 2-3 על מכבי תל אביב במשחק הגמר. זאנה שיחק עשר שנים רצופות בהפועל תל אביב, וזכה עמה בשתי אליפויות נוספות, בשנים 1986 ו-1988, כשלצידו מככבים בקבוצה משה סיני ואלי כהן. בעונה שלאחר האליפות האחרונה של הקבוצה בשנות השמונים, היה זאנה שותף לירידת הקבוצה לראשונה בתולדותיה לליגה השנייה, אז הליגה הארצית. הייתה זו עונתו האחרונה במועדון בו רשם 215 הופעות בליגה, בהן כבש שער אחד, מול בית"ר ירושלים. זאנה כבש פעמיים לזכות הקבוצה במשחקי גביע האינטרטוטו, ובסך הכל הבקיע 4 שערים במדי הפועל תל אביב בכל המסגרות.

לאחר עונת הירידה, עבר זאנה לבני יהודה יחד עם חברו מהפועל משה סיני, וזכה עמה באליפות היחידה בתולדותיה בשנת 1990. שנה לאחר מכן החליט לפרוש ממשחק פעיל.

זאנה שיחק לראשונה בנבחרת ישראל ב-20 בנובמבר 1983, במשחק נגד נבחרת מערב גרמניה, ובמהלך שנות השמונים רשם בסך הכל שלוש הופעות במדי הנבחרת, האחרונה במשחק ידידות מול מלטה בשנת 1989.

לאחר פרישתו ממשחק פעיל אימן זאנה מספר שנים במחלקת הנוער של הפועל תל אביב.

חיים אישיים
-----------

זאנה נשוי לעליזה ולהם שתי בנות. מספר שנים לאחר פרישתו ממשחק פעיל, החל זאנה לעבוד בחברת החשמל, שם עבד עד לפרישתו לגמלאות.

תארים
-----

מכבי נתניה
* אליפות: 1977/1978
* גביע המדינה: 1977/1978

הפועל תל אביב
* אליפויות: 1980/1981, 1985/1986, 1987/1988
* גביע המדינה: 1982/1983

בני יהודה
* אליפות: 1989/1990

קישורים חיצוניים
----------------

* פרופיל, באתר ההתאחדות לכדורגל בישראל
* עמוד השחקן של יוסי זאנה באתר ההתאחדות לכדורגל בישראל

הערות שוליים
------------

1. 1 2  אשר גולדברג‏, "זו הייתה עונת בלהות. במקום להגיע לאצטדיון שחקנים הלכו לשחק סנוקר", באתר וואלה!‏, 15 באפריל 2022
2. ↑  עידן קריג, מכסחי השדים: ראיון עם יוסי זאנה ורפי אוסמו, באתר nrg‏, 8 בנובמבר 2010
**רביעיית בוש** (בגרמנית: **Busch Quartet**) הייתה רביעיית מיתרים, שהקים הכנר הגרמני אדולף בוש.

בשנת 1912 ייסד בוש את ה-Konzertvereins Quartet שנגניו היו ראשי הקבוצות בתזמורת, שנשאה אותו שם. הרביעייה התפרקה לפני מלחמת העולם הראשונה. לאחר המלחמה, ייסד את רביעיית בוש, שכללה את בני משפחתו ואת פאול גרימר כצ'לן. הרביעייה המשיכה להתקיים בהרכבים שונים עד שנת 1933.

החבר הנוסף בחוג היה הפסנתרן רודולף סרקין, שהחל לנגן עם בוש בגיל 15 ובסופו של דבר נשא את בתו של בוש לאישה. הרביעייה, עם רודולף סרקין, היוותה גרעין להרכב קאמרי של בוש, מבשר התזמורת הקאמרית המודרנית.

רביעיית בוש נודעה בפרשנותה לרביעיות של ברהמס, שוברט, ומעל לכל בטהובן. היא ערכה סדרת הקלטות בשנות ה-30, שכללו, למעשה, את כל המוזיקה הקאמרית של מלחינים אלה. בשנת 1941 השלימה הרביעייה את ההקלטות האלה ברביעייה אחת של בטהובן שלא הוקלטה קודם לכן, אופוס 130.

קישורים חיצוניים
----------------

ויקישיתוף מדיה וקבצים בנושא **רביעיית בוש** בוויקישיתוף

* רביעיית בוש, באתר AllMusic (באנגלית)
* רביעיית בוש, באתר MusicBrainz (באנגלית)
* רביעיית בוש, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007570751005171
* BnF: cb13902202v (data)
* GND: 5153343-1
* ISNI: 0000 0001 0659 918X
* LCCN: n80125691
* MusicBrainz: 297357f4-ed95-4eb0-a280-6d52a3b3f82c
* SUDOC: 127633928
* VIAF: 129526398
* WorldCat: lccn-n80125691

 |
**רביעיית הסקסופונים ראשֶר** (באנגלית: **Raschèr Saxophone Quartet**) הוא הרכב מקצועי של ארבעה סקסופוניסטים, המבצע מוזיקה קלאסית אירופאית ומוזיקה בת זמננו. 

כמו ברוב רביעיות הסקסופונים, משתתפים ברביעיית ראשר נגן אחד לכל אחד מארבעת הגדלים המקובלים בסקסופון: סופרן, אלט, טנור ובריטון.

הרביעייה הוקמה בארצות הברית בשנת 1969, על ידי הסקסופוניסט הקלאסי הנודע סיגור ראשר ובתו, קארינה. כעבור שנים אחדות העתיקה הרביעייה את מושבה לגרמניה ושם היא שוכנת עד היום.

רביעיית ראשר מופיעה באולמות קונצרטים מן החשובים באירופה ובארצות הברית, בהם קרנגי הול ומרכז לינקולן בניו יורק, קנדי סנטר בוושינגטון, אופרה בסטיליה בפריז, רויאל פסטיבל הול בלונדון, קונצרטחבאו באמסטרדם, אולם הקונצרטים של ברלין, מוזיקפריין בווינה וטונהאלה בציריך.

הרביעייה זכתה לביקורות אוהדות וה"ווינר צייטונג" הכתיר את נגניה בתואר "מלכים ללא כתר של הסקסופון"[דרוש מקור].

יצירות מקוריות שנכתבו לרביעייה
------------------------------

פניותיו הבלתי-נלאות של סיגור ראשר אל מלחינים קלאסיים הניעו רבים מהם לחבר יצירות במיוחד לרביעייה. מגמה זו נמשכה גם לאחר פרישתו של ראשה ויחד עם רמתה הטכנית והמוזיקלית המרשימה של הרביעייה, הניבה היענות מצד למעלה מ-250 מלחינים, שהקדישו יצירות פרי עטם להרכב.

להלן כמה מן המלחינים, שכתבו מוזיקה לרביעייה:

* לוצ'אנו בריו
* פרנקו דונאטוני
* אלנה פירסובה
* פיליפ גלאס
* סופיה גוביידולינה
* רומן האובנשטוק-רמתי
* ג'ון וורלי
* צ'ארלס וואורינן
* יאניס קסנאקיס

קישורים חיצוניים
----------------

* 

* אתר האינטרנט הרשמי של רביעיית הסקסופונים ראשר (באנגלית)
* רביעיית הסקסופונים ראשר, סרטונים בערוץ היוטיוב

* רביעיית הסקסופונים ראשר, באתר ספוטיפיי

* רביעיית הסקסופונים ראשר, באתר AllMusic (באנגלית)

* רביעיית הסקסופונים ראשר, באתר MusicBrainz (באנגלית)

* רביעיית הסקסופונים ראשר, באתר Discogs (באנגלית)

* Raschèr Saxophone Quartet official web site
* Raschèr Saxophone Orchestra Lörrach official web site


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007594651505171
* BnF: cb139967967 (data)
* CiNii: DA11595351
* GND: 1216650-9
* LCCN: n84212815
* MusicBrainz: 2455f95c-2d38-40cc-9fd1-15ede76f96d7
* NKC: xx0069266
* SUDOC: 156248298
* Trove: 1022203
* VIAF: 121317277
* WorldCat: lccn-n84212815

 |
**רביעיית מוזאיק** (Quatuor Mosaïques) היא רביעיית מיתרים אוסטרית.

הרביעייה נוסדה בשנת 1985 על ידי ארבעה מחברי אנסמבל "Concentus Musicus Wien" למוזיקה עתיקה, וכזה האחרון, מנגנים חברי הרביעייה בכלי נגינה אותנטיים. הרביעייה מתמחה בביצוע יצירות מן התקופה הקלאסית ומן התקופה הרומנטית המוקדמת. הקלטות הרביעייה, ובמיוחד הקלטותיה לרביעיות המיתרים מאת יוזף היידן, זיכו את חבריה בנוסף לשבחים רבים, בפרסים שונים כגון פרס גרמופון, פרס דיאפזון ד'אור ועוד. בנוסף לרבות מרביעיות המיתרים של היידן, הקליטה הרביעייה יצירות מאת מוצרט, בטהובן, בוקריני, ז'אדן, שוברט, מנדלסון ומלחינים נוספים.

חברי הרביעייה הנוכחיים
----------------------

* אריך הבארת - כינור ראשון
* אנדראה בישוף - כינור שני
* אניטה מיטרר - ויולה
* כריסטוף קואן - צ'לו

קישורים חיצוניים
----------------

* רביעיית מוזאיק, באתר AllMusic (באנגלית)
* רביעיית מוזאיק, באתר MusicBrainz (באנגלית)
* רביעיית מוזאיק, באתר Discogs (באנגלית)
* רביעיית מוזאיק, באתר Songkick (באנגלית)
* רביעיית מוזאיק, Artists Management Company Ltd site.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438994505171
* BnF: cb13924686q (data)
* CiNii: DA15450791
* GND: 5526223-5
* ICCU: UFIV105532
* ISNI: 0000 0001 0125 6794
* LCCN: nr90023659
* MusicBrainz: 475d39b6-b413-4052-b78c-b3b74c39154d
* VIAF: 150717344
* WorldCat: lccn-nr90023659

 |
**אמרגן** (נקרא בעבר **אימפּרֶסָריו**, מאיטלקית: **Impresario**) הוא אדם בתעשיית הבידור המהווה מתווך, יזם ומפיק אירועים בתחום המוזיקה (בעיקר הופעות חיות), התיאטרון והספורט (בדרך כלל בתחומי ראווה כגון תחרויות ומופעי רודיאו ואיגרוף). במאות קודמות היו אמרגנים אחראים על העלאת מופעי אופרה ובלט וייצגו להקות נודדות.

האמרגן אחראי על התחום הביצועי של המופע, על גיוס כוח אדם, על ארגון אולמות להופעות, דרכי תחבורה, מימון וכדומה ולעיתים אף על גילוי אמנים ודחיפתם. בין האמרגנים המפורסמים במאה ה-20 ניתן למנות את אמרגן מופעי הוודוויל פלורנץ זיגפלד, את אמרגן הבלט הנודע סרגיי דיאגילב, אמרגן הקרקס פי. טי. ברנום והאמרגן הרמן וולף.

ישנם אמרגנים שהתפרסמו בזכות קשריהם עם אמן אחד, כמו עמנואל שיקאנדר, אמרגנו של מוצרט.

יחסי אמרגן-אמן
--------------

תפקיד האמרגן קיים במקום שבו האמן אינו שכיר של מקום עבודה מסודר (כפי שהיה המצב עד ראשית/אמצע המאה ה-20 בקרב שחקני תיאטרון, אופרה ובלט וכפי שהוא כיום בקרב זמרים וחלק מהספורטאים). האמן זקוק לגורם מתווך שיסייע לו כלכלית להוציא את אמנותו לקהל רחב. חלק מהאמרגנים מתפקדים כסוכנים אישיים המייצגים אמנים מול בעלי אולמות וחלקם פועלים יותר כבעלי תיאטרון המחפשים מופעים, לעיתים מעורב יותר מאמרגן אחד בתהליך הפקה של מופע.

שכרו של האמרגן מותנה בדרך כלל בהסכם חלוקת רווחים בינו ובין האמן או להקת האמנים אותה הוא מייצג. פעמים רבות קיים פער בין הבנתו של האמרגן בעולם העסקים ולעיתים גם גילו המבוגר ובין גילם, מידת התמצאותם וכושר המיקוח של האמנים המיוצגים. פער זה גורם לעיתים לחוזים הפועלים לטובת האמרגן ומובילים לתביעות משפטיות רבות בין אמנים לאמרגניהם. האמרגן לוקח פעמים רבות סיכון על עצמו, ואם המופע נכשל הוא סופג הפסדים מכספים שהשקיע בעצמו כדי להפיקו.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אמרגן** |
| ויקישיתוף תמונות ומדיה בוויקישיתוף: **אמרגן** |

* הגדרה מילונית של אימפרסריו מילון מרים-ובסטר (באנגלית)
* אתר איגוד האמרגנים בישראל
* אתר למנויים בלבד נועה מנהיים, האיש שהדהים את העולם, באתר הארץ, 20 בדצמבר 2017

הערות שוליים
------------

1. ↑  נקרא כך עד שנות השישים, עת חידש אורי סלע את המילה "אמרגן".
2. ↑  למשל: תביעת ענק נגד אמרגן-איגרוף, אריק איינשטיין תבע את אמרגנו מיכאל תפוח

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534173705171
* BnF: cb121874002 (data)
* GND: 4161430-6
* LCCN: sh85134607
* NKC: ph1020142

 |
**אמפרור** (באנגלית: **Emperor**; תרגום חופשי: **קיסר**) היא להקת בלאק מטאל סימפוני נורווגית. אמפרור פעלה בשנות ה-90 של המאה ה-20 ונחשבת לאחת ממייסדות הבלאק מטאל הסימפוני. הלהקה התפרקה לאחר האלבום האחרון מ־2001, אך היא חזרה לפעילות בשנת 2006 וב-2014 ו-2016. ניתן למצוא את חבריה בלהקות זייקלון (Zyklon) ופקאטום (Peccatum) הנורווגיות.

ביוגרפיה וסגנון
---------------

סגנון הלהקה שונה בין השנים, באלבומם הראשון In the Nightside Eclipse סגנון הלהקה היה בלאק מטאל סימפוני טהור ואילו בשני אלבומם האחרונים הסגנון עבר לפרוגרסיביות, שירה נקייה וסאונד יותר נקי. אישאן סולן הלהקה טען שאחרי תקופתו באמפרור הוא יפסיק לנגן את סגנון הבלאק מטאל.

סולן הלהקה וגארד "אישאן "טוויטאן הקים פרויקט פרוגרסיב מטאל על שמו לאחר אמפרור, פרויקט זה דומה מאוד לחומר המאוחר יותר של אמפרור שמשלב ביננו שירה נקייה, קלידים, וסאונד נקי יותר.

### פרשיית הרצח של פאוסט

ב-21 באוגוסט 1992, בעת ביקור משפחתי בלילהאמר, ביקר פאוסט בפאב מקומי. בדרכו חזור, עבר פאוסט ליד הפארק הלאומי (בו התקיימה אולימפיאדת החורף בשנת 1994), והחל לדבר איתו אדם זר. פאוסט הבין כי מדובר בהומוסקסואל שתוי שמנסה להתחיל איתו. לאחר שנשאל על ידי הזר האם הוא מעוניין ללכת איתו ליער, והסכים, לדבריו *"כבר אז החלטתי שאני רוצה להרוג אותו, מה שהיה מאוד מוזר בגלל שאני לא כזה. אני לא סתם הולך ורוצח אנשים"*. בשלב מסוים בדרך, שלף פאוסט סכין שהייתה ברשותו למטרת הגנה עצמית במקום מגוריו, והחל לדקור את הזר. לאחר 37 דקירות בבטן, בצוואר ובפנים, המשיך פאוסט לבעוט בפניו כשהוא שוכב על הארץ. בסוף המעשה המשיך פאוסט לנהר סמוך, ושטף את הדם מפניו ומידיו. למשטרה לא הייתה יכולת לקשר את פאוסט לרצח, ועל כן היה פאוסט חופשי לשנה עד שנתפס. ככל הנראה, עלתה בעקבותיו המשטרה לאחר חקירה של סולן הלהקה, וגארד. לאחר שחרורו ממאסר, הקים פאוסט עם גיטריסט הלהקה, סאמות' (שנכלא בעצמו ל-16 חודשים בגין השתתפות בשריפת כנסיות), להקת בלאקנד דת' מטאל בשם **Zyklon**, שהתפרקה ב-2010. מאוחר יותר סיפר פאוסט כי הוא אינו מעוניין בקשר נוסף לסצנת הבלאק מטאל הנורווגית.

חברי ההרכב
----------

* וגארד טוויטאן (איסהאן) - סולן, גיטרות, קלידים
* תומאס הוגן (סאמות') - גיטרה
* טירם טורסון - תופים

### חברים לשעבר

* בארד "פאוסט" איט'ן (תופים)
* אלבר (באס)
* טיירה "טכורט" ויק (באס)
* מורטיס (באס)

אלבומים
-------

**אלבומי אולפן:**

* *In the Nightside Eclipse* ‏ (1994)
* *Anthems to the Welkin at Dusk*‏ (1997)
* *IX Equilibrium*‏ (1999)
* *Prometheus: The Discipline of Fire and Demise*‏ (2001)

קישורים חיצוניים
----------------

ויקישיתוף מדיה וקבצים בנושא **אמפרור** בוויקישיתוף
* אתר האינטרנט הרשמי של אמפרור
* אמפרור, ברשת החברתית פייסבוק

* אמפרור, באתר אייטונס (באנגלית)

* אמפרור, באתר ספוטיפיי

* אמפרור, באתר Last.fm (באנגלית)

* אמפרור, באתר AllMusic (באנגלית)

* אמפרור, באתר MusicBrainz (באנגלית)

* אמפרור, להקה באתר Encyclopedia Metallum (באנגלית)

* אמפרור, באתר דיזר

* אמפרור, באתר Discogs (באנגלית)

* אמפרור, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8055890
* BNE: XX5145652
* BnF: cb14012659q (data)
* GND: 10315243-X
* ISNI: 0000 0001 0729 5241
* LCCN: no98049079
* MusicBrainz: d9951785-7906-4daf-9a60-21753bf64aa9
* VIAF: 156142400
* WorldCat: lccn-no98049079

 |
**ארכיאוצרטופס** (שם מדעי: ***Archaeoceratops***; משמעות השם: "פרצוף מקורנן עתיק") הוא סוג של דינוזאור צרטופסי שהיה דומה במראה לפרוטוצרטופסיים, אך היה קדום יותר וחי לפני 125 מיליון שנה.

מאובניו של היצור נמצאו במחוז גאנסו שבצפון-מרכז סין. נמצאו 2 מינים בסוג. כיום הוא מצוי במשפחה עצמאית - **ארכיאוצרטופסיים** (Archaeoceratopsidae). ייתכן שגם הסוגים *Helioceratops* ואולי גם *Yamaceratops* משויכים למשפחה.

יצור זה קטן מאוד ביחס לקבוצתו ובאורכו לא עלה על מטר. ליצור לא היו קרניים על פניו, והיה בעל עטרה קטנה ביותר שבלטה מעט מאחורי העורף ולצד הלחיים. הוא היה בעל מקור נוקשה ובעל רגליים ארוכות וייתכן שעמד יציב על שתיים. מחקרים אפשריים טוענים שהיה מכוסה בנוצות, בייחוד סביב הזנב.

דינוזאור זה בדומה לקרוביו היה אוכל צמחייה. הצמחים בעלי הפרחים היו נדירים בתקופתו ואולי הוא התבסס יותר על מחטניים, ציקסיים ושרכים אותם הוא תלש בלסתותיו דמויות מקור התוכי. הוא נכחד לאחר 125 מיליון שנה.

קישורים חיצוניים
----------------

ויקישיתוף מדיה וקבצים בנושא **ארכיאוצרטופס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

שחזור
**Obtained Enslavement** (אובטיינד אינסלייבמנט, "שעבוד מוטמע") היא להקת בלאק מטאל סימפוני מהעיר סטרוד שבנורווגיה. בתחילת דרכה ניגנה דווקא דת' מטאל.

היסטוריה
--------

הלהקה הוקמה ב-1989 על ידי דואדן (Døden) שמתפקד כגיטריסט, Pest (שניגן גם בלהקת גורגורות') כבסיסט וסולן, וטורקמדה (Torquemada) שהיה למתופף הלהקה. כארבע שנים לאחר הקמתה של הלהקה צורף אליה קלידן המכנה עצמו Heks, שתרם את כישוריו גם לעבודת הגיטרה. שלושת מקימי הלהקה עדיין מנגנים בה עד היום הזה, כמו כן גם הקלידן שגויס מאוחר יותר.
כעת משהושלם ההרכב שלהם, שחררה הלהקה שתי קלטות דמו בשנים 1992 ו-1993: Obtained Enslavement ו-Out of The Crypts (בהתאמה). שמועות לגבי הלהקה מספרות כי שוחררו עוד שני דמואים לפני צירופו של הקלידן Heks, אך שמם ושנת הוצאתם אינם ידועים.

תחת חברת התקליטים Likstøy Music, הוציאה הלהקה את אלבומה המלא הראשון בשנת 1994, אלבום שזכה לשם *Centuries of Sorrow*. עם צאתו, האלבום נמכר בהיקף רחב ביחס למוניטין של הלהקה כאשר אלף עותקים שלו נמכרו בתקופה קצרה. האלבום עצמו הכיל תשעה שירים אשר נדונו בעיקר על כישוף ומעשי קסם ואף עלילות עתיקות, בעוד מבחינה מוזיקלית הוא התאפיין בעבודת גיטרה אגרסיבית וטיפוסית לבלאק מטאל יחד עם נגיעות מלודיות יותר בצירופם של קלידים שהשרו אווירה הסימפונית. העבודה המוזיקלית של הלהקה באלבום זה, זיכתה אותה בביקורות חיוביות מאוד בתקשורת המטאל ובקרב חובבי הבלאק מטאל. 

הקונוטציות החיוביות שהועלו בהקשר לשמה של הלהקה ועבודתה המוזיקלית, המשיכו עם שחררו של האלבום השני *Witchcraft* בשנת 1997. אתרי המטאל שפעו מחמאות לאלבום שכמו קודמו הכיל 9, אך התאפיין בהפקה ממוקצעת יותר, כאשר המוזיקה של הלהקה עברה עריכה למוזיקה רב-ערוצית ורב-שכבתית שיצרה נפח תזמורתי וסימפוני גדול, בעוד האלמנטים של הבלאק מטאל נותרו בעינם. 

הלהקה הוחתמה באותה שנת בחברת התקליטים הגדולה Napalm Records וכשנה מאוחר יותר, ב-1998, שחררה את אלבומה השלישי במספר *Soulblight*. האלבום *Soulblight* שוחרר בסימן צירופם והחלפתם של שני חברי הרכב: Torture שתרם את כישוריו לנגינת הגיטרה בס באלבום הקודם, עזב את הלהקה; ואילו במקומו צורף Torgrim. אלבומה הרביעי של הלהקה, *The Shepherd and the Hounds of Hell*, יצא שנתיים מאוחר יותר והוא האחרון שהלהקה הוציאה היות שבאותה שנה היא התפרקה.

חברי הלהקה
----------

* Døden - גיטריסט
* Pest - סולן
* Heks - קלידן
* Torquemada - מתופף
* Torgrim - בסיסט

חברי הרכב לשעבר
---------------

* Tortur - באס (1995-1998)
* Morrigan - קלידים (1997 - 1999)

דיסקוגרפיה
----------

### דמואים

* Obtained Enslavement - 1992
* Out of The Crypts - 1993

### אלבומים מלאים

* Centuries of Sorrow - 1994
* Witchcraft - 1997
* Soulblight - 1998
* The Shepherd and the Hounds of Hell - 2000

קישורים חיצוניים
----------------

* עמוד הלהקה באתר Metal Kingdom
* עמוד מעריצים ברשת החברתית MySpace

* Obtained Enslavement, באתר ספוטיפיי

* Obtained Enslavement, באתר MusicBrainz (באנגלית)

* Obtained Enslavement, להקה באתר Encyclopedia Metallum (באנגלית)

* Obtained Enslavement, באתר דיזר

* Obtained Enslavement, באתר Discogs (באנגלית)

* Obtained Enslavement, באתר בנדקמפ

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 6952 7062
* MusicBrainz: 909d0c93-49c1-46c3-b3a1-073d5196ecd0
* VIAF: 294043930
* WorldCat: viaf-294043930

 |
**הימות הגדולות** הן ימות קרחוניות הנמצאות באמריקה הצפונית ומהוות את מערכת הימות הגדולה בעולם.

הימות ממערב למזרח:

* ימת סופיריור
* ימת מישיגן
* ימת יורון
* ימת אירי
* ימת אונטריו

גאוגרפיה
--------

הימות נוצרו כתוצאה מסחיפת קרקע על ידי קרחונים אדירי ממדים בעידן הקרח האחרון. חופיהן מפורצים מאוד ועמוקים, יש בהן מאות איים ובהם גם אגמים. בתחילת החורף נוצרות לאורך החופים דיונות קרח ובהמשך קופאים פני המים, כתוצאה מן הרוחות הקרות המגיעות ממפרץ הדסון. הקרח מכסה את הימות למשך ארבעה חודשים. ספינות שוברות קרח פועלות באגמים בעונה זו ומפלסות נתיבי שיט.

שטחן הכולל של הימות הוא 245,200 קילומטר רבוע. 157,400 קילומטר רבוע, המהווים כשני שלישים מהשטח הכולל, נמצאים בתחומי ארצות הברית ואילו 87,800 הקילומטרים הרבועים הנותרים מצויים בשטח קנדה. ימת מישיגן היא היחידה מבין הימות הנמצאת כולה בתחומי ארצות הברית. חמש הימות הגדולות מפורזות מספינות מלחמה, לפי הסכם ראש-באגוט משנת 1817.

הימות ממוקמות בין קווי הרוחב הצפוניים 42–49 מעלות. הימה המזרחית ביותר, ימת אונטריו, נמצאת במרחק 355 קילומטר מהאוקיינוס האטלנטי, ומחוברת אליו באמצעות תעלת סנט לורנס. הימות מחוברות זו לזו ודרכן יכולות אוניות גדולות להגיע מן הים עד למרכז היבשת, ומכאן חשיבותן הכלכלית.

חופי הימות עשירים במרבצי ברזל ופחם, ובהם אזורי תעשייה מפותחים מאוד. לאורך חופי הימות והנהרות הנשפכים מהן שוכנות כמה מן הערים הגדולות באמריקה: מילווקי, באפלו, טורונטו, מונטריאול, קליבלנד, שיקגו והעיר דטרויט, בה מרכז תעשיית הרכב של ארצות הברית. לאורך החופים הוקמו תחנות כוח גרעיניות לייצור חשמל, הגורמות בין השאר גם לזיהום תרמי.

נתוני הימות
-----------

|  | ימת אירי | ימת יורון | ימת מישיגן | ימת אונטריו | ימת סופיריור |
| --- | --- | --- | --- | --- | --- |
| שטח (קמ"ר) | 25,700 | 59,600 | 58,000 | 19,500 | 82,400 |
| נפח (קמ"ק) | 480 | 3,500 | 4,900 | 1,640 | 12,000 |
| גובה (מטר) | 174 | 176 | 176 | 75 | 182.9 |
| עומק ממוצע (מטר) | 19 | 59 | 85 | 86 | 147 |
| עומק מרבי (מטר) | 64 | 228 | 282 | 245 | 406 |

גלריית מפות
-----------

* ימת סופיריורימת סופיריור
* ימת מישיגןימת מישיגן
* ימת יורוןימת יורון
* ימת איריימת אירי
* ימת אונטריוימת אונטריו
* חתך רוחב של הימות הגדולותחתך רוחב של הימות הגדולות
* היווצרות הימות הגדולות מאז עידן הקרחהיווצרות הימות הגדולות מאז עידן הקרח
* מפת הימות הגדולותמפת הימות הגדולות

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **הימות הגדולות** |
| ויקישיתוף תמונות ומדיה בוויקישיתוף: **הימות הגדולות** |

* הימות הגדולות, באתר אנציקלופדיה בריטניקה (באנגלית)

| הימות הגדולות |
| --- |
| 

|  |
| --- |
| ממערב למזרח: ימת סופיריור • ימת מישיגן • ימת יורון • ימת אירי • ימת אונטריו |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540907705171
* GND: 4022167-2
* LCCN: sh85056988
* NARA: 10044502
* NDL: 00562523
* NKC: ge136687
* VIAF: 4146825128507631856
* WorldCat (עם VIAF): 4146825128507631856

 |
**OS/2**, מערכת הפעלה שפותחה במשותף על ידי החברות IBM ומיקרוסופט החל מאוגוסט 1985, ולאחר מכן על ידי IBM באופן בלעדי. השם OS/2 הוא ראשי תיבות של Operating System/2, מכיוון ש-OS/2 הוצגה על ידי IBM כמערכת ההפעלה המועדפת לסדרת המחשבים Personal System/2, שהייתה הדור השני של המחשבים האישיים שפותחו ויוצרו על ידי החברה. בדצמבר 2005 הפסיקה חברת IBM את שיווקה של OS/2, והתמיכה הרגילה בה הפסיקה ב-31 בדצמבר 2006.

הגרסאות המוקדמות של OS/2 תוכננו להחליף את מערכת ההפעלה MS-DOS, וסיפקו מאפיין חשוב שהיה חסר בה: יכולת הפעלת יישומים במרחב זיכרון מוגן (Protected Mode). מכיוון שכך, הממשק התכנותי של OS/2 מזכיר את הממשק התכנותי של MS-DOS, ואף שמות קריאות המערכת מתחילות בקידומת Dos. בהמשך, סיפקה OS/2 ממשקי תכנות לפיתוח יישומים גרפיים, חלונאים ומבוזרים. בגרסאות המאוחרות יותר, התפתחה ליבת מערכת ההפעלה בדומה למערכות הפעלה מסוג UNIX. בשל המורשת המעורבת שלה, OS/2 דומה במובנים רבים למערכת ההפעלה Windows אך גם ל-UNIX ו-Xenix.

OS/2 נודעה בשל היציבות הרבה שאפיינה אותה, הקישוריות ועושר ממשקי התכנות. OS/2 לא הצליחה כמערכת הפעלה ביתית (בעיקר כי לא שולבו בה שפות תכנות עיליות כדוגמת BASIC ב-Windows), אך הייתה נפוצה בארגונים פיננסיים, בארגוני צבא ובמערכות תעופתיות שונות. 

בשנת 2002 הסבה חברת IBM את מערכת הקבצים JFS מגרסתה ב-OS/2 לגרסת לינוקס, ופתחה את קוד המקור.

OS/2 היא גם הגרסה הקודמת לפני שהומצאה הווינדוס עם שולחן העבודה.

קישורים חיצוניים
----------------

ויקישיתוף מדיה וקבצים בנושא **OS/2** בוויקישיתוף
* 

* אתר האינטרנט הרשמי של OS/2 (באנגלית)
* **OS/2 – מאפיינים, פונקציות ויישומים**, הוצאת הוד-עמי, 1989
* OS/2, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588789805171
* BIBSYS: 90704502
* LCCN: n91040644
* NKC: ph117080
* VIAF: 180302898
* WorldCat (עם VIAF): 180302898

 |
**רביעיית הלמסברגר** (**Hellmesberger-Quartett**) הייתה רביעיית מיתרים שהוקמה בווינה ב-1849. ממייסדי הרביעייה היה הכנר יוזף הלמסברגר האב.

הכנר ליאופולד יאנזה יזם רביעיית מיתרים ב-1845 והלמסברגר תפס את מקומו ב-1849 והמשיך עם יתר החברים.

חברי הרביעייה
-------------

חברי ההרכב הראשוני היו:

* יוזף הלמסברגר, כינור ראשון.

* קרל הייסלר, כינור שני.
* מתילדה דורסט, ויולה.
* קרל שלזינגר, צ'לו.

הרכב הרביעייה נשאר "יציב למדי עד אמצע שנות ה-60' של המאה ה-19".

בתקופה מסוימת היה ההרכב:

* יוזף הלמסברגר (כינור ראשון).
* אדולף ברודסקי, כינור שני, עזב את וינה ב-1870.
* זיגיסמונד בכריך ויולה.
* דויד פופר (צ'לו), מ-1868 עד 1870.

בנו של הלמסברגר, יוזף הלמסברגר הבן הצטרף לרביעייה ב-1870 ככינור שני והתייצב בראשה ב-1887.

פרדיננד הלמסברגר, בנו של יוזף הלמסברגר האב ואחיו של יוזף הלמסברגר הבן, הצטרף ב-1883 כנגן צ'לו.

חשיבות ההרכב
------------

הרביעייה מילאה תפקיד חשוב בחיי המוזיקה של וינה בביצוע רביעיות משל בטהובן, ברהמס ושוברט. כמה מיצירותיהם הקאמריות של ברהמס ושוברט הושמעו בביצוע בכורה בנגינתה של רביעיית הלמסברגר.

הרביעייה הזמינה וניגנה בביצוע בכורה את רביעיית המיתרים מס' 11, אופוס 61 של דבוז'אק, שחוברה בשנת 1881.

תוכנית קונצרט הפתיחה ב-4 בנובמבר 1849 כללה את רביעיית המיתרים אופוס 76, מס' 3 בדו מז'ור של היידן, את שלישיית הפסנתר בלה מינור, אופוס 124 של לואי שפור, ואת רביעיית המיתרים מס' 7 בפה מז'ור, אופוס 59 מס' 1, של בטהובן.

קישורים חיצוניים
----------------

ויקישיתוף מדיה וקבצים בנושא **רביעיית הלמסברגר** בוויקישיתוף

* רביעיית הלמסברגר, באתר MusicBrainz (באנגלית)

* Biographies of members of the Hellmesberger family
* Frederick H. Martens, "Violin Mastery: Talks with master violinists and teachers" at Project Gutenberg, including information about the Hellmesberger Quartet
* Hellmesberger family biographies

הערות שוליים
------------

1. ↑  Hellmesberger family biographies, under External links
2. ↑  Potter, *The Cambridge Companion to the String Quartet*, p.44

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2005094183
* MusicBrainz: 7dd5d0aa-93bb-4dd4-a050-155a6f78eb2a
* VIAF: 127030310
* WorldCat: lccn-no2005094183

 |
**ארכאולמור** (שם מדעי: ***Archaeolemur***; מילולית: "למור עתיק") הוא סוג נכחד של למורים מהמשפחה למורי קוף שחיו במדגסקר במהלך ההולוקן ונכחדו לפני בערך 1,047 עד 1,280 שנה לספירה, עם הגעת ראשוני המלגשים לאי. סוג זה היה נפוץ במדגסקר ומאובניו התגלו באתרים שונים לאורך האי. הטקסון תואר בשנת 1895 ונכללו בו שני מינים: *Archaeolemur edwardsi* ו-*Archaeolemur majori*.

מאפיינים
--------

הארכאולמור היה דומה באורח חייו לקוף יותר ממרבית הלמורים החיים, והיה גדול מעט יותר, במשקל מוערך של 15 עד 35 קילוגרם. הוא חי לרוב על הקרקע אך היה יכול לנוע היטב בין הענפים באורח הדומה למקוקים או לבבונים. הוא היה בעל לסתות גדולות וחזקות שהתאימו לפיצוח קליפות וזרעים, אך הוא ניזון גם מפירות ונראה שהיה אוכל כל בדומה לרוב הפרימטים. הגפיים שלו היו קצרות יחסית עם זנב ארוך והאצבעות היו ארוכות ועזרו לנוע על הקרקע.

בדומה ללמורים דומים כמו המגלדאפיס או למורי עצלן הוא נכחד עם הגעת ראשוני האנשים למדגסקר סביב שנת 1,047 עד 1,280 שנה לספירה. התושבים הקדומים צדו את הלמורים וכרתו את היערות בהם חי עד להכחדתו.

קישורים חיצוניים
----------------

ויקישיתוף מדיה וקבצים בנושא **ארכאולמור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |
המייסדים של רבעיית רוזה ב -1882: ארנולד רוזה (למעלה), יוליוס סרבריטו ג'וניור (משמאל), אנטון לוה (מימין), אדוארד רוזה (למטה)
**רביעיית רוזה** הייתה רביעיית מיתרים שהקים ארנולד רוזה בשנת 1882.

הרביעייה הייתה פעילה במשך 55 שנים, עד 1938.

חברי הרביעייה
-------------

חברי הרביעייה התחלפו במשך השנים. 

רוזה היה הכנר הראשון במשך כל שנות קיומה של הרביעייה. יוליוס אגהארד ניגן כינור שני בתחילת הדרך; אחר היה זה אלברט בכריך, עד 1905, אז הצטרף פאול פישר להרכב. הוויולן היה תחילה אנטון לוה ואחריו הוגו פון שטיינר עד 1901, אז בא תחתיו אנטון רוזיצקה; אחרי 1920 היה זה מקס הנדל שניגן בוויולה. אדוארד רוזה, אחיו של ארנולד, צ'לן, היה חבר מייסד של הרביעייה, אבל עזב אחרי עונה אחת כדי להינשא ואת מקומו תפס ריינהולד הומר, שהוחלף כעבור זמן בפרידריך בוקסבאום; הצ'לן אנטון ולטר הצטרף ב-1921, אך בהמשך חזר בוקסבאום לרביעייה.

לשיאה הגיעה הקבוצה בתקופה שבין 1905 ל-1920, עם רוזה, פישר, רוזיצקה ובוקסבאום.

רפרטואר
-------

רביעיית רוזה בשנות 1920: פול פישר, ארנולד רוזה, אנטון רוסציטקה, אנטון וולטר.
רפרטואר הרביעייה התבסס על יצירות מאת היידן, מוצרט ובטהובן, אבל גם מוזיקאים רבים בני התקופה יצאו נשכרים מתמיכת הרביעייה, בהם ארנולד שנברג.

עמיתים
------

הקבוצה השתתפה בביצועי בכורה וינאיים של יצירות מאת ברהמס, בהן חמישיית הקלרינט והחמישייה בסול מז'ור אופוס 111. כמו כן ניגנה בביצוע בכורה את רביעיות המיתרים הראשונה והשנייה של שנברג והשתתפה בנגינת הבכורה של השישייה ליל הוד, עם שני חברים מן התזמורת הפילהרמונית של וינה: פרנץ ילינק, ויולה, ופרנץ שמידט, צ'לו.

בין שותפיה להופעות של הרביעייה היו יוליוס רנטגן, יוהנס ברהמס, פרנץ שטיינר, ברונו ולטר וריכרד מילפלד.

לרביעייה היו גם הקלטות.

לקריאה נוספת
------------

* String Quartets
* Newman, Richard; Kirtley, Karen (2000). "Chapter 1 Notes". In Pauly, Reinhard G. (ed.). *Alma Rose: Vienna to Auschwitz*. Portland: Amadeus Press. p. 329. ISBN 1574670514.

קישורים חיצוניים
----------------

ויקישיתוף מדיה וקבצים בנושא **רביעיית רוזה** בוויקישיתוף

* First Chapter of Alma Rose book(הקישור אינו פעיל) containing information about the quartet


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb140134222 (data)
* GND: 10298369-0
* ISNI: 0000 0001 2284 5678
* LCCN: no93030484
* MusicBrainz: 8977983b-d762-4cd1-9c90-004ea41a8629
* VIAF: 121136117
* WorldCat: lccn-no93030484

 |
**Oasis of the Seas** (בעברית: **אוֹאַזִִִיס אוֹף דֵה סיז**) היא אוניית תענוגות מסדרת אואזיס המופעלת על ידי רויאל קאריביאן אינטרנשיונל. שלד האונייה הונח בנובמבר 2007 והיא נשלחה אל רויאל קאריביאן באוקטובר 2009. בזמן בנייתה, Oasis of the Seas קבעה שיא קיבולת חדש של נשיאת 6,000 נוסעים. Oasis of the Seas מבצעת הפלגות באיים הקריבים מנמל הבית שלה בפורט קנוורל שבקייפ קנוורל, פלורידה.

Oasis of the Seas עקפה את אוניות מסדרת Freedom (גם בבעלות רויאל קאריביאן), והפכה לאוניית הנוסעים הגדולה ביותר באותו זמן. היא עצמה נעקפה על ידי האונייה התאומה Allure of the Seas, שהיא ארוכה ב-50 מ"מ יותר. במאי 2016 הספינה התאומה השנייה, Harmony of the Seas שברה את השיא החדש עם אורך של 362.12 מטר.

היסטוריה
--------

האונייה הוזמנה בפברואר 2006 בשם "פרויקט בראשית" (Project Genesis). השדרית של Oasis of the Seas הונחה ב-2 בדצמבר 2018 במספנות STX Europe בטורקו שבפינלנד.

השם *"Oasis of the Seas"* נקבע כתוצאה מתחרות שנערכה במאי 2008.

בניית האונייה הושלמה והועברה לרויאל קאריביאן ב-28 באוקטובר 2009. יומיים לאחר מכן, היא עזבה את פינלנד והפליגה לארצות הברית. בעת היציאה מהים הבלטי האונייה עברה מתחת לחגורה הגדולה (אנ') שבדנמרק ב-31 באוקטובר 2009. לגשר יש מרווח של 65 מטר מעל פני המים; ה"אייר דראפט" (המרחק בין פני המים לנקודה הגבוהה ביותר באונייה) של Oasis הוא בדרך כלל 72 מטר. המעבר מתחת לגשר היה אפשרי אודות למשפכים הטלסקופיים, ו-30 ס"מ נוספים שהושגו בעזרת אפקט סקוואט, לפיו כלי שיט בתעלה רדודה יימשך עמוק יותר לתוך המים. האונייה חלפה תחת הגשר עם מרווח של פחות מ-60 ס"מ.

Oasis עברה שיפוץ מינורי בחורף 2011, בו נוספה ה- DreamWorks Experience המאפשרת לנוסעים ליצור אינטראקציה עם דמויות כגון שרק על הספינה.

הפלגות ייחודיות
---------------

אנשים צופים ותזמורת מנגנת בעת יציאה מהעיר ויגו, גליסיה, ספרד
במהלך חודש ספטמבר 2014, נכנסה האוניה למבדק יבשתי באחת מערי אירופה, ולכן נערכו מספר הפלגות "ניסיון" ביבשת כדי לאסוף אנשי עבודה מהעיר רוטרדם. במהלך הפלגות אלו, האוניה עגנה ב צ'יוויטווקיה, נאפולי, ויגו, מאלגה.

רשת טלוויזיה הולנדית סיקרה את עגינתה בארץ זו.

פרטים טכניים
------------

פרק זה לוקה בחסר. אנא תרמו לוויקיפדיה והשלימו אותו. משקל הברוטו של האונייה הוא 225,282 טון. ההדחק שלה, המסה בפועל של כלי השייט נאמדת בכ-100 אלף טון, מעט פחות מזו של נושאת מטוסים אמריקנית מסדרת נימיץ.

טקס מתן השם וההשקה
------------------

הספינה קיבלה את שמה באופן רשמי ב־30 בנובמבר 2009 במהלך שייט צדקה למען קרן Make-A-Wish. בטקס הספינה נתמכה על ידי שבע "סנדקיות" שכל אחת מהן מייצגות את אחת משבע השכונות באונייה. הסנדקיות היו גלוריה אסטפן, מישל קוואן, דארה טורס, קשיה פוליאם, שון ג'ונסון, ג'יין סימור ודייזי פואנטז.

גלריית תמונות
-------------

* האונייה בבנייה במספנות פרנו, פינלנד, יולי 2008האונייה בבנייה במספנות פרנו, פינלנד, יולי 2008
* האונייה עוזבת את המספנה בטורקוהאונייה עוזבת את המספנה בטורקו
* האונייה עוגנת בסנט תומאסהאונייה עוגנת בסנט תומאס
* אחת מסירות ההצלה של האונייהאחת מסירות ההצלה של האונייה
* "הטיילת המלכותית""הטיילת המלכותית"
* ה-"סנטרל פארק"ה-"סנטרל פארק"
* האונייה עוגנת בקוסומל, מקסיקו, באפריל 2011האונייה עוגנת בקוסומל, מקסיקו, באפריל 2011

קישורים חיצוניים
----------------

ויקישיתוף מדיה וקבצים בנושא **Oasis of the Seas** בוויקישיתוף
* אתר האינטרנט הרשמי של Oasis of the Seas